མི་རྣམས་ཀྱི་བྱ་སྤྱོད་ཚང་མ་རང་གི་བསམ་བྱུང་རྟོག་པས་བསྐུལ་བ་ཡིན་ཞིང་།ཕྱི་ཡུལ་གྱི་བྱ་དངོས་སྣ་ཚོགས་པ་རང་གིཀླད་པའི་ནང་དུ་ཚུར་སྣང་བའི་རྐྱེན་ལས་སེམས་བྱུང་གི་ཤེས་པ་འཕེལ་བ་ཡིན།ཕྱི་ཡུལ་དང་འབྲེལ་བའི་བྱ་ལས་དངོས་པོ་དང་བྲལ་ན་ཤེས་པ་འཇུག་པའི་ཐབས་མེད་ཅིང་།མིའི་ཚོར་བ་དང་།འདུ་ཤེས།ཡིད་བྱེད་སོགས་ནི་ཕྱི་ཡུལ་ལ་བརྟེན་ནས་བྱུང་བ་ཡིན་ཞིང་།ཡུལ་ངེས་ཀྱི་ཤེས་པ་བསྐྱེད་པའི་བརྒྱུད་རིམ་དེ་ངེས་པར་དུ་བཅོས་སུ་མེད་པའི་ཆོས་ཉིད་ཅིག་ཡིན།མི་ཚོས་ཕྱི་ཡུལ་འཇིག་རྟེན་ངོས་འཛིན་དང་དེ་སྒྱུར་བཅོས་བྱེད་པའི་རིམ་བརྒྱུད་དུ་སློབ་སྦྱོང་དང་ལག་ལེན་བརྒྱུད་ནས་བསགས་པའི་བསམ་བྱུང་གི་ཤེས་རབ་དེ་ལཕྱོགས་མཚུངས་འདུས་ཆོསཞེས་ཟེར་བ་ཡིན།མི་རྣམས་ཀྱིས་ཕྱི་རོལ་འཇིག་རྟེན་ངོས་འཛིན་བྱེད་པའི་རིམ་བརྒྱུད་དུ་ཐོག་མར་ཚུར་སྣང་གི་དངོས་པོ་འདྲ་མིན་སྣ་ཚོགས་དེ་རྣམས་རང་གི་སེམས་སུ་བསྡུ་ཚགས་བྱས་པའིཕྱོགས་མཚུངས་འདུས་ཆོསདང་བསྡུར་ཞིབ་ཀྱིས་དངོས་པོ་སོ་སོའི་ངོ་བོ་བྱེད་པ་དང་།དེ་ནས་གཟུགས་བཀོད་བསམ་གཞིག་གི་ཐབས་སམ་ཡང་ན་གཏན་ཚིགས་དང་མཐུན་པའི་བསམ་གཞིག་གི་ཐབས་གཞན་ལ་བརྟེན་ནས་དཔྱད་པ་བས་ཏེ་དངོས་པོའི་མཚནདོན་ངེས་བཟུང་བྱེད་པ་ཡིན།གོང་གསལ་ཐབས་ལམ་གཉིས་པོ་གང་ཞིག་སྤྱད་ཀྱང་ཕྱོགས་མཚུངས་ཀྱི་རྩ་བའི་རིགས་པ་དང་འབྲལ་ཐབས་མེད།ལོ་ཙཱ་བ་ཞིག་ལ་མཚོན་ན།ཡུན་རིང་ལོ་ཙཱའི་ལག་ལེན་བརྒྱུད་ནས་བསྡུ་ཚགས་བྱས་པའི་ཤེས་པ་ཕྱོགས་མཚུངས་འདུས་པའི་ཆོས་ལ་བརྟེན་ནས་བསྒྱུར་བྱའི་མ་ཡིག་གི་ཚིག་སྦྱོར་རྗོད་པ་འགྲུབ་སྟངས་དང་དཔེ་དོན་སྦྱར་ཚུལ་སོགས་ལ་དཔྱད་བསྡུར་བསམ་གཞིག་བྱས་པ་ཡིན་ན།གང་འགབ་ཅི་འོས་ཀྱི་སྒྱུར་ཐབས་རྙེད་ཐུབ་པ་ཡོང་།